In nomine... Ego Pasquerus de Dyuione, bolancherius... uendo.... sexaginta solidos monete Uiennensis annui redditus in perpetuum ad festum Omnium Sanctorum precio uidelicet triginta et sex librarum Uiennensium mihi a dictis emptoribus in pecunia numerata solutarum et de quibus teneo me pro pagato quos quidem sexaginta solidos annui redditus assedeo et assigno dictis emptoribus super quandam domum, fundum, mansum, pertinencias et appendicias eiusdem sitas Dyuione extra Portam Comitis iuxta domum Guiotti Furnerii ex una parte et domum liberorum Thierrici Bonoyse ex altera; item super omnia utensilia grossa et minuta in predicta domo existencia nunc et imposterum existenda; item et super omnia bona nostra mobilia et immobilia quecumque sint. Nos uero Beyatry, uxor dicti Falquerii et Renaudus, clericus, filius eiusdem Falquerii dictas uenditionem, assessionem, et assignationem rerum predictarum laudamus, uolumus et concedimus et eisdem uenditioni, assessioni et assignationi consentimus nos. Insuper uero nos predicti Falquerus, Beyatry et Renaudus tenemur et promittimus... dictos sexaginta solidos annuatim decetero ad festum predictum dictis emptoribus uel eorum mandato reddere et soluere in pace... Et si in solutione dictorum sexaginta solidorum facienda aliquo anno seu aliquibus annis quod absit defecerimus, uolumus teneri dictis emptoribus in crastino festi Omnium Sanctorum quo defecerimus in septem solidis Uiennensium pro emenda et nomine emende; quam emendam similiter promittimus per... Actum in presencia Hugonis de Cabilone..., Guiotti Furnerii et Iohanneti Niot...